
****

Qeveria-Vlada-Government

Republika e Kosovës/Republika Kosova-Republicof Kosovo

Ministria e Arsimit dhe Shkencës/Ministarstvo Obrazovanja i Nauke/ Ministry of Education and Science,

**UDHËZUËS PËR QASJEN DHE OFRIMIN E MËSHTETJËS PËR NXËNËSIT ME NEVOJA TË VEÇANTA PËR VITIN SHKOLLOR 2020-2021**

****

**Prishtinë, korrik 2020**

### HYRJE

Jeta e nxënësve gjatë pandemisë COVID-19 është krejtësisht e ndryshme nga ajo që ka qene me pare, andaj me shume se kurdo here fokusi shkollës duhet të jetë shëndeti dhe mirëqenia e fëmijëve /nxënësve. Situata në të cilën gjendemi ka thelluar edhe me shumë pabarazitë mes fëmijëve sidomos atyre që vijnë nga grupet e margjinlazuara. Andaj parësore është krijimi i mundësive të barabarta për t’i trajtuar dallimet e nxënësve në mënyre që të japim mundësi secili fëmijë të përfshihet procesin e mësimnxënies duke kontribuar që çdo fëmije\nxënësi t’i ofrohet mundësia që të shpalosë vlerat individuale, të ndjehet i pranuar, i vlerësuar dhe të përftojë maksimalisht nga procesi mësimor. Duke marrë parasysh situatën epidemiologjike në të cilën gjendemi MASH është fokusuar në funksionalizmin e mekanizmave, shërbimeve në mënyre që të sigurojë pjesëmarrjen e fëmijeve me nevoja të veçanta në procesin mësimor pavarësisht formës se organizimit të mësimit e cila imponohet nga situata e krijuar me pandeminë COVIT 19. Për të lehtësuar ketë proces janë dhëne udhëzime konkrete për secilin nivelet të arsimit për sa i për këtë qasjes, punës dhe shërbimeve që do të ofrohen për nxënësit, mësimdhënësit, asistentet, shkollat dhe prindert. Ndërsa ky udhëzues i përgjithshëm ofron informata për DKA-të dhe institucionet arsimore për të gjitha shërbimet, trajnimet, pajisjet dhe kontaktet se ku mund të merren këto shërbime

### PËRFSHIRJA DHE PËRKRAHJA E FËMIJEVE ME NEVOJA TË VEÇANTA GJATË MËSIMIT NË DISTANCË DHE ONLINE

Fëmijët/nxënësit me nevoja të veçanta i kanë specifikat e tyre andaj kërkojnë qasje dhe punë individuale. Duke pasur parasysh që të fëmija/nxënësi me nevoja të veçanta në shumicën e rasteve mësimnxënia në distancë përcjellët përmes prindit andaj është e rëndësishme që mësimdhënësit, prindërit/kujdestaret të ndërtojnë marrëdhënie pozitive, t’i motivojnë dhe inkurajojnë përpjekjet e fëmijës, të vëzhgojnë angazhimin dhe punën, të japin informata, udhëzime të qarta, të shkurtra dhe t’u japin kohë më tepër pasi që për fëmijët me nevojat të veçanta kjo është thelbësore.

Secila shkolle dhe secili mësimdhënës që në klase/grup ka fëmijë/nxënës me nevoja të veçanta duhet të përfshijë fëmijën/ nxënësin në procesin mësimor me gjithë klasën/grupin por në rastet e caktuara të beje takime individuale në mënyre që fëmija të angazhohet dhe përforcojë njohuritë dhe shkathtësitë e përcaktuara në Planin Individual të Arsimit (PIA).

Në shkollat ku janë të punësuar mësuesit mbështetës dhe asistentet duhet të ketë bashkëpunim të ngushtë me edukatoret/ mësuesin/ën e klasës apo mësimdhënësit lëndor, kjo duhet të behet përmes planifikimit të përbashkët në mënyre që të koordinohen aktivitetet dhe intervenimet, ta plotësojnë njeri- tjerrin që përkrahja të behet në mënyre të harmonizuar dhe me qëllimin e njëjte për të zhvilluar dhe rrite aftësitë dhe shkathtësitë e fëmijës në fushat e përcaktuara me Planin Individual të Arsimit (PIA) etj.

Edukatoret/mësimdhënësit, mësuesit mbështetës dhe asistentet duhet të kenë kontakte të rregullta me qendrat burimore me të afërta për të marrë përkrahje profesionalë-pedagogjike bazuar në nevojat individuale e të fëmijës. Gjithashtu të gjitha shkollat, edukatoret dhe mësimdhënësit mund të shfrytëzojnë platformën asimigjithëpërfshires.net për t’u pajisur më material pedagogjikë të modifikuar dhe personalizuar për nxënësit me nevoja të veçanta por edhe me materiale shtese pedagogjikë për mësimdhënës dhe prindër. Të gjitha shkollat duhet të njoftojnë prindërit e fëmijëve/nxënësve me nevoja të veçanta për platformën asimigjithëpërfshires.net e cila gjendet në kuadër të platformës E-mësimi në mënyre që prindërit ta shfrytëzojnë atë.

Qendrat Burimore edhe në vitin shkollor 2020-2021 do të vazhdojnë me përkrahjen e shkollave të rregullta, do të ofrojnë mbështetje direkte për nxënësit me nevoja të veçanta, prindërit, mësuesit mbështetës, asistentet dhe mësimdhënësit tjerë. Mësuesit udhëtues përmes rrjetit të qendrave burimore do të ofrojnë konsultime, këshilla, materiale praktike në baza ditore për mësuesit mbështetës, asistentet dhe prindërit.

Po ashtu përmes takimeve online do të marrin kërkesat tuaja dhe hartojnë dhe adoptojnë materiale të përshtatshme të cilat do t’i ndajnë me ju, prindërit për t’i aplikuar me fëmijët e tyre gjithnjë duke dhëne edhe këshilla konkrete për mësimdhënësit dhe prindërit:

* Si identifikohen nevojat e fëmijës?
* Cilat aftësi apo shkathtësi zhvillohen të fëmija?
* Si të zbërthehen aftësitë e fëmijëve?
* Si përdoren materialet?
* Si vlerësohet progresi?

**Për nxënësit me dëmtime në dëgjim- QBMK ’’Nënë Tereza’’** ofron mësim në distancë në gjuhën e shenjave për nxënësit e shurdhër, materiale, didaktike përmes platformave të cekura me larte në gjithë vendin.

**Për nxënësit me dëmtime në të pare/verbër- QBMK ‘’Dr. Xheladin Deda’**’ ofron mësim në distancë, materiale në Brail, tekste, materiale audio për nxënësit rezident në qendër dhe për të gjithë nxënësit e verbër dhe me të pamuar të dobësuar në Kosovë.

**FORMAT E OFRIMIT TË MBËSHTETJES PROFESIONALE PËR SHKOLLAT E RRGULLTA**

Qendrat Burimore do të ofrojnë këshilla profesionale, pedagogjike online. Qëllimi është t’ju ndihmojmë prindërve dhe mësimdhënësve, mësuesve mbështetës dhe asistenteve në qasjen ndaj punës me fëmijë me nevoja të veçanta, forma dhe teknikat e punës në realizim të aktiviteteve-detyrave individuale, përdorimit të materialeve didaktike, zbërthimit të aftësive të fëmijës në hapa konkret etj.

**Oraret e ofrimit të shërbimeve arsimore në distancë sipas qendrave burimore për shkollat e rregullta:**

|  |  |  |
| --- | --- | --- |
| **QBMK “Përparimi” në Prishtinë** | | |
| **Orari i shërbimeve** | | **Mënyra e kontaktimit** |
| **E hënë** | **13.00 - 15.00** | * Pasi të keni hapur linkun [**https://www.facebook.com/qb.perparimi**](https://www.facebook.com/qb.perparimi) * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **13.00 - 15.00** |
| **E mërkurë** | **13.00 - 15.00** |
| **E enjte** | **13.00 - 15.00** |
| **Komunat që mbulon kjo qendër burimore** | | Prishtinë, Podujevë, Fushë Kosovë, Obiliqit, Lipjan, Drenas, Kaçanik, Kamenicë, Gjilan, Ranillug, Partesh, Graçanicë, Shtime, Kllokot, Viti, Ferizaj dhe Novo-Bërdë |

|  |  |  |
| --- | --- | --- |
| **QBMK “Lef Nosi ” në Prizren** | | |
| **Orari i shërbimeve** | | **Mënyra e kontaktimit** |
| **E hënë** | **11.00 - 13.00** | * Pasi të keni hapur linkun **https://www.facebook.com/lef.nosi.7** * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **11.00 - 13.00** |
| **E mërkurë** | **11.00 - 13.00** |
| **E enjte** | **11.00 - 13.00** |
| **Komunat që mbulon kjo qendër burimore** | | Prizren, Dragash, Mamushe, Rahovec, Suhareke, Malisheve, Gjakovë, Deçan, Junik, Shtërpce. |

|  |  |  |  |
| --- | --- | --- | --- |
| **QBMK “Nënë Tereza” në Mitrovicë** | | | |
| **Orari i shërbimeve** | | | **Mënyra e kontaktimit** |
| **E hënë** | **11.00 - 13.00** | Takime me prindër | * Pasi të keni hapur linkun [**https://www.facebook.com/qendraburimore**](https://www.facebook.com/qendraburimore) * fillimisht në **messenger** të këtij linku shkruani kërkesën dhe nevojat tuaj për mbështetje profesionale * më pas në orarin e caktuar ju do të merrni përgjigjen tuaj individualisht me tekst apo edhe përmes lidhjes direket në messenger të qendrës |
| **E martë** | **11.00 - 13.00** | Takime me mësues mbështetës |
| **E mërkurë** | **11.00 - 13.00** | Takime asistent |
| **E enjte** | **11.00 - 13.00** | Takime me mësimdhënës të nxënësve me nevoja të veçanta***.*** |
| **Komunat që mbulon kjo qendër burimore** | | | Mitrovicë, Istog, Pejë, Skenderaj, Klinë, Vushtrri ,Leposaviç, Zveçan ,Zobin Potok |

**PLATFORMA “ARSIMIGJITHËPËRFSHIRËS.NET”**

Ministria e Arsimit dhe Shkencës, si parim themelor ka gjithëpërfshirjen e cila nënkupton jo vetëm përfshirjen fizike në shkollë, por edhe ofrimin e mundësive që të gjithë fëmijët të zhvillojnë aftësitë dhe potencialet e tyre individuale. Duke pasur parasysh situatën e krijuar nga pandemia COVID-19, me mbështetjen e organizatës Save the Children, kemi lancuar platformën “Arsimi gjithëpërfshirës” me qëllim të ofrimit të mundësive për zhvillim socio-emocional dhe njohës të fëmijëve me nevoja të veçanta. Platforma ofron *aktivitete mësimore* për fëmijë dhe *materiale ndihmëse* për prindër/kujdestarë ligjor, mësimdhënës dhe asistentë të fëmijëve me nevoja të veçanta të të gjitha grup-moshave. Aktivitetet mësimore janë të ndara sipas fushave të kurrikulës dhe fushave të aktiviteteve.

|  |  |
| --- | --- |
| **Mësimi në fushat e kurrikulës** | **Mësimi me fushat e aktiviteteve** |
| * Gjuhët dhe komunikimi * Artet * Matematikë Shkenca e natyrës * Shoqëria dhe mjedisi, * Edukata fizike, sportet dhe shëndeti * Jeta dhe puna | * Fusha e gjuhës dhe komunikimit * Fusha e zhvillimit njohës * Fusha e zhvillimit socio-emocional Fusha e zhvillimit motorik * Fusha e jetës së përditshme |

Gjithashtu, platforma ofron tema dhe njësi konkrete, materiale didaktike, këshilla, video, udhëzime audio-vizuale, fleta pune dhe fotografi për të gjithë fëmijët bazuar në nivelet dhe aftësitë individuale.

Përveç aktiviteteve mësimore, platforma ofron informata dhe materiale ndihmëse lidhur me qasjen ndaj fëmijëve me nevoja të veçanta, metodat bazike, vlerësimin dhe informata tjera të rëndësishme për zhvillimin social, emocional dhe psikofizik të fëmijës.

Platforma plotësohet dhe përditesohet rregullisht me materiale dhe aktivitete të reja

**SHËRBIMET PSIKO-SOCIALE REHABILITUESE**

MASH në bashkëpunim me Forumin Kosovar për Aftësinë e Kufizuar dhe UNICEF do të vazhdojnë me ofrimin e shërbimeve psiko-sociale dhe rehabilituese për fëmije me nevoja të veçanta prindërit dhe kujdestarët ligjor. Shërbimet kane filluar nga data 4 Maj 2020 dhe do të vazhdojnë edhe gjate vitit shkollor 2020-2021. Qëllimi është ofrimi i shërbimeve online në fushën e edukimit, mbështetjes psiko-sociale, rehabilitimit dhe vetëdijesimit për fëmijët me aftësi të kufizuara dhe prindërit e tyre.

Programi është lansuar si përgjigje ndaj situatës së krijuar nga pandemia COVID-19 dhe ka përfshi 34 ekspert të fushave të ndryshe rehabilituese të cilët ofrojnë shërbime online falas për të gjithë prindërit/kujdestaret e fëmijëve me nevoja të e veçanta. Nga muaji shtator do të vazhdojmë me shërbimet psiko-sociale dhe rehabilituese për të gjithë fëmijët me nevoja të veçanta.

**NGRITJA E KAPACITEVE TË STAFIT TË QENDRAVE BURIMORE DHE SHKOLLAVE TË RREGULLTA**

MASh planifikon nga data 20-31 gusht 2020 të organizoj trajnime për mësimdhënësit e qendrave burimore, mësuesit mbështes dhe asistentet të cilët punojnë në shkolla të rregullta. Trajnimi do të fokusohet në përdorimin e teknologjisë në mësimdhënies dhe mësimnxenie ku përfshihet edhe përdorimi i platformave që aktualisht po përdoren. Trajnimi është dy ditor dhe përfshihen 320 mësimdhënës, mësues mbështetës dhe asistent. Trajnimet mbulohen nga projekti i Këshillit të Evropës i cili mbështetet ka Komisioni Evropian.

Prej datës 20-31 gusht do të organizohen trajnime me Ekipet vlerësuese komunale për vlerësimin pedagogjik të fëmijëve me nevoja të veçanta. Në trajnim do të përfshihen 180 anëtare të ekipeve vlerësuese komunale, trajnimi është 3+2 ditor, pjesa e pare do të jete 3 ditore ndërsa pjesa e dyte 2 dite që behet pas 6 muajve të përdorimit të instrumenteve e nga ekipet vlerësuese. Trajnimi organizohet online dhe mbulohen nga projekti i Këshillit të Evropës i cili mbështetet nga Komisioni Evropian.

Gjatë këtij viti shkollor do të organizohen trajnime për shkollat tjera për mësimdhënësit në shkolla të rregullta dhe stafin e qendrave burimore. Trajnimet do të mbahen në pjesën e dyte të vitit shkollor. Temat e trajnimit do të vendosen pas vlerësimit të nevojave të mësimdhënësve që do të behet në muajt shtator- nëntor 2020 dhe bazuar në kërkesat e mësimdhënësve do të ofrohen trajnimet. Trajnimet mbulohen nga projekti i Këshillit të Evropës i cili mbështetet nga Komisioni Evropian dhe do të vazhdojë me module për periudhën kohore 2020-2023

Edukimi në fëmijërinë hershme për fëmijët me nevojat e veçanta do të jetë fokusi gjatë këtij viti. Identifikimi dhe intervenimi i hershem është parësore për funksionimin, zhvillimi dhe përmirësimin e shumë funksioneve vitale të fëmijës me nevoja të veçanta. MASH ka hartuar programin ‘’Mësimdhënia sipas fushave të aktiviteteve’’ e cili program adreson fushat: fusha e gjuhës dhe komunikimit fusha e zhvillimit njohës, fusha e zhvillimit socio-emocional, zhvillimit motorik dhe fusha e jetës së përditshme. Duke pasuar parasysh gjendjen në të cilën jemi dhe pamundësisë që fëmijët me nevoja të veçanta të përfshihen në institucione parashkollore, MASH do të ofroje trajnime për edukatore dhe prind për përdorimin e këtij programi pasi që i ndihmon prindërit dhe edukatoret në qasjen, intervenimin, komunikimin dhe aftësimin e fëmijëve me nevoja të veçanta për jete. Programi është i thjesht për tu përdorim dhe për të përcjelle zhvillimin dhe ngecjen e fëmijës në fusha të caktuara.

Në ketë trajnim do të përfshihen 1300 edukatore dhe prindër të fëmijëve me nevoja të veçanta

**PAJISJET PËR FËMIJET/NXËNËSIT ME NEVOJA TË VEÇANTA**

Pajisjet asistive për nxënësit me nevoja të veçanta janë primare jo vetëm për pjesëmarrje aktive në procesin mësimor por edhe për jetën e përditshme.

MASH tashme ka shpalle tenderin për furnizim me pajisje të nxënësve me nevoja të veçanta të cilët nuk kanë mundësi ekonomike. Pajisjet do të përdoren nga nxënësit gjatë kohës se pandemisë gjegjësisht mësimit në distancë, me pas pajisjet i kthehen komunës përkatëse për shfrytëzim nga shkollat ku fëmijët vijojnë mësimin. Pajisjet janë specifike për nxënësit me dëmtime në të pare, nxënësit me dëmtime në dëgjim por edhe për nxënësit me aftësi të kufizuara tjera.

**Tabela**:Lista me pajisjet të cilat do të shpërndahen për fëmijët nxënësit me nevoja të veçanta

|  |  |  |  |
| --- | --- | --- | --- |
|  | **Pajisjet** | **Sasia** | **Nxënësit me aftësi të kufizuara- lloji** |
| 1 | Makina braille, | 7 | Nxënës të verbër |
| 2 | Tableta Ipad | 30 | Nxënës të verbër |
| 3 | Printer për njësinë e shtypjes Xerox | 1 | Nxënës të verbër |
| 4 | Focus Blu Braille display | 3 | Nxënës të verbër |
| 5 | Aparate dëgjimi për nxënës firma PHONAK ose firma tjera | 23 | Nxënës me dëmtime në dëgjim |
| 6 | Tablat për nxënës | 300 | Nxënës me lloje të ndryshme të aftësisë se kufizuar |
|  | **Totali** | **364** |  |

**Kontaktet e Qendrave Burimore**

|  |  |  |  |  |
| --- | --- | --- | --- | --- |
| **Nr.** | **Qendra** | **Vendi** | **Email-adresa** | **Nr.telefonit** |
| 1 | QBMK“Përparimi” | Prishtine | qendraburimoreperparimi@hotmail.com | 038 603 322 |
| 2 | QBMK“Nëna Terezë” | Mitrovicë | [n.tereze1986@gmail.com](mailto:n.tereze1986@gmail.com); | 028 515 538 |
| 3 | QBMK“Lef Nosi” | Prizren | q.b.lefnosi.pz@gmail.com | 029 222 037 |
| 4 | QBMK “Nëna Terezë | Prizren | [q.b.nenetereza.pz@gmail.com](mailto:q.b.nenetereza.pz@gmail.com) | 029 231 211 |
| 5 | QBMK“Dr.Xheladin Deda” | Pejë | shvqb.peje@gmail.com | 039 421 355 |